Diari Oficial de la Generalitat Valenciana


Sumari del DOGV 9155, del 19-08-2021 (2021/8661)

ACORD de 6 d'agost de 2021, del Consell, pel qual s'autoritza a adquirir compromisos de despeses plurianuals a càrrec de la línia de subvenció de concurrència competitiva S1028, «Ajudes Contemplades en el Pla d'Impuls en el Medi Ambient Canvi Climàtic (PIMA-CC)», del capítol 7 del programa 442.60, Canvi climàtic, de la Conselleria d'Agricultura, Desenvolupament Rural, Emergència Climàtica i Transició Ecològica (VL 12.002/21-026).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8661


Data del document
:   06-08-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'agost de 2021, del Consell, pel qual s'autoritza a adquirir compromisos de despeses plurianuals a càrrec de la línia de subvenció de concurrència competitiva S1028, «Ajudes Contemplades en el Pla d'Impuls en el Medi Ambient Canvi Climàtic (PIMA-CC)», del capítol 7 del programa 442.60, Canvi climàtic, de la Conselleria d'Agricultura, Desenvolupament Rural, Emergència Climàtica i Transició Ecològica (VL 12.002/21-026). [2021/8661]  
  
  
Per la Resolució del conseller d'Hisenda i Model Econòmic de 27 de juliol es va aprovar una generació de crèdit per import de 600.000,00 ?, destinats a la inclusió, en l'annex de transferències i subvencions de capital del programa 442.60, Canvi climàtic, d'una nova línia de subvenció de concurrència competitiva S1028, «Ajudes Contemplades en el Pla d'Impuls al Medi Ambient Canvi Climàtic (PIMA-CC)» pel mateix import, i finançada per fons finalistes del Ministeri per a la Transició Ecològica i el Repte Demogràfic en el marc dels plans d'Impuls al Medi Ambient, (PIMA) i més concretament el PIMA Canvi Climàtic.  
  
La finalitat de la línia és fomentar i donar suport a l'adaptació al canvi climàtic en l'espai urbà i periurbà, potenciant les sinergies entre les estratègies d'adaptació i mitigació en la lluita contra el canvi climàtic, mitjançant ajudes a municipis i entitats locals per a la realització d'actuacions pilot de caràcter innovador i redacció de projectes i informes tècnics.  
Les actuacions objecte d'aquest PIMA hauran de desenvolupar-se en el termini de 48 mesos comptats a partir de l'endemà de la data de l'acord de Consell de Ministres pel qual s'aprova el repartiment entre les comunitats autònomes, que podrà ser prorrogat per sis mesos, si bé totes les convocatòries que es desenvolupen amb aquest pla han d'estar resoltes abans de l'1 d'abril de 2022.  
S'ha previst que la convocatòria de les ajudes siga plurianual, per als exercicis 2021 i 2022, així com complementar el finançament estatal amb una aportació de fons propis d'1.000.000,00 ?, amb la següent distribució per exercici:  
  
 Any 2021 Any 2022  
Aportació finalista estatal 600.000,42 447.997,00  
Aportació fons propis 0,00 1.000.000,00  
Aportació total 600.000,00 1.400.000,00  
  
  
  
En conseqüència, i amb la finalitat de tramitar la convocatòria de subvenció de caràcter plurianual, i com que no hi ha crèdit inicial, la Conselleria d'Agricultura, Desenvolupament Rural, Emergència Climàtica i Transició Ecològica planteja la necessitat que, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, el Consell autoritze a adquirir compromisos de despesa en l'exercici 2022 que es deriven d'aquesta.  
A aquest efecte, i en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Autoritzar, d'acord amb el que es disposa en l'article 40.4 de la Llei 1/2015, a comprometre despesa plurianual amb càrrec a la línia de subvenció de concurrència competitiva S1028, «Ajudes Contemplades en el Pla d'Impuls al Medi Ambient Canvi Climàtic (PIMA-CC)», del capítol 7 del programa 442.60, Canvi climàtic, d'acord amb el següent detall:  
  
  
Exercici Límit actual Límit modificat  
2022 0,00 1.400.000,00  
  
  
  
València, 6 d'agost de 2021  
  
La consellera secretària,  
Mónica Oltra Jarque